**PRACOVNÝ LIST 11**

BIBLIA PRE VŠETKÝCH 2018/2019 Diecézny katechetický úrad v Bratislave

**Vyber správnu odpoveď:**

**Keď Ježiš prestal poučovať svojich dvanástich učeníkov, odišiel odtiaľ:**

A/ na Olivovú horu

B/ učiť a kázať po ich mestách

C/ na horu Tábor

**Kde bol Ján Krstiteľ, keď sa dopočul o Ježišových skutkoch a poslal k nemu poslov s otázkou: „Ty si ten, ktorý má prísť, alebo máme čakať iného?“**

A/ na púšti

B/ v žalári

C/ pri Jordáne

**V otázke o Jánovi Krstiteľovi sa Ježiš pýtal zástupov: „Čo ste vyšli na púšť vidieť?“**

A/ „Trstinu zmietanú vetrom?“

B/ „Človeka oblečeného do jemných šiat?“

C/ „Proroka?“

**Z ktorej starozákonnej knihy je: „ Hľa, ja posielam svojho posla pred tvojou tvárou a on pripraví cestu pred tebou.“**

A/ Izaiáš

B/ Malachiáš

C/ Micheáš

**Prečo Ježišovi súčasníci Ježiša odmietli? Lebo ho považovali za:**

A/ pažravca

B/ pijana

C/ priateľa mýtnikov a hriešnikov

**Týrus a Sidon boli mestá:**

A/ dekapolské

B/ fenické

C/ pohanské

**Ku ktorému prorokovi prirovnal Pán Ježiš Jána Krstiteľa?**

A/ Eliáš

B/ Micheáš

C/ Jeremiáš

**Vysvetli Ježišove výroky**

„Od dní Jána Krstiteľa podnes trpí nebeské kráľovstvo násilie a násilníci sa ho

zmocňujú.“

„Zvelebujem ťa, Otče, Pán neba i zeme, že si tieto veci skryl pred múdrymi a rozumnými a

zjavil si ich maličkým.“

**2. Kto som, čo som?**

Ježiš povedal, že medzi tými, čo sa narodili zo ženy, nepovstal nik väčší ako ja.

Ján Krstiteľ nás poslal za učiteľom z Nazareta s otázkou: „Ty si ten, ktorý má prísť, alebo máme čakať iného?“

Sedíme si na námestí a pokrikujeme na hrajúcich sa kamarátov.

Ježiš nám robil výčitky, lebo v nás urobil najviac zázrakov.

Zázraky by sme radi splatili kajúcim rúchom a popolom.

Som mesto, ktoré Ježiš charakterizuje výškou a priepasťou.

Dostali sme zjavené to, čo nechápu múdri.

Volá nás Ježiš, aby nás posilnil.

Otec mi všetko odovzdal.

**3. Pravda — nepravda**

Slepí vidia, chromí chodia, malomocní sú čistí, hluchí počujú, mŕtvi vstávajú a chudobným sa hlása evanjelium.

A blahoslavený je, kto sa na vás nepohorší.

A nik nepozná Syna, iba Otec, ani Otca nepozná nik, iba Syn a ten, komu to Syn bude chcieť zjaviť.

Vezmite na seba moje jarmo a učte sa odo mňa, lebo som tichý a pozorný srdcom; a nájdete odpočinok pre svoju dušu.

Moje jarmo je príjemné a moje bremeno ľahké.

**Miesta**

Odpovedz na otázky týkajúce sa týchto miest.

Korozain

Betsaida

Týrus

Sidon

Kafarnaum

Sodoma

a, Ktorým mestám Pán Ježiš robil výčitky?

b, Ktoré mestá sa nachádzali vo Fenícii?

c, Ktoré mesto, v čase Ježišových slov, už nejestvovalo?

d, V ktorých mestách urobil najviac zázrakov?

e, Ktoré tri mestá boli blízko seba?

**Bonusová otázka**

Práca s mapou

f, Týchto 5 miest boli pobrežné mestá, napíš, pri ktorých moriach ležali.

BIBLIA PRE VŠETKÝCH 2018/2019 Diecézny katechetický úrad v Bratislave